Strache trak sig i maj 2019 fra hververne som vicekansler og partileder, efter offentliggørelsen af en hemmelig optaget video på Ibiza fra 2017. I optagelsen tilbød han statslige kontakter til en udenlandsk kvinde som opgav at være en velstående, mulig sponsor til partiet. Hun oplyste at være niece til en russisk oligark, men det hele var en falsk forestilling.   Samtalen mellem Strache og kvinden drejede sig blandt andet om skjulte valgkampdonationer til FPÖ, overtagelse af avisen Kronen Zeitung, og mulighederne for at ændre redaktionen til fordel for FPÖ. De talte om en mulig ændring af det østrigske mediesystem og mulighederne for at få partidonationer uden at involvere Østrigs rigsrevision. Alt dette skulle ske mod mulige genydelser fra FPÖ i form af statslige opgaver, hvis partiet vandt valget i 2017. Optagelsen var en fælde, lavet af (i maj 2019) ukendte personer. Sagen blev offentliggjort af Der Spiegel og Süddeutsche Zeitung den 17. maj 2019.